АҞӘА, ԥхынҷкәын 18 - Sputnik. Аԥсны акоронавирустә ҭагылазаашьа уадаҩуп, аха хылаԥшра ауҭартә иҟоуп ҳәа иҳәеит Аԥсны агәабзиарахьчара аминистр Ҭамаз Ҵахнакьиа Гәдоуҭатәи аковидтә центр данаҭаа ашьҭахь ҳәа аанацҳауеит аминистрра апресс-маҵзура.
Ҭамаз Ҵахнакьиа днеины игәеиҭеит ашәахәатә диагностика аҟәша аусушьа, хаҭала ааигәа аусура иалагаз ареанимациатә ҟәша, ахәшьара аиҭеит ара иҟоу апациентцәа амедицинатә цхыраара рыҭара аҭагылазаашьақәа.
Ашәахәатә диагностика алабораториа аусзуҩцәа ражәақәа рыла, акомпиутертә томограф аусура иалагазар имҩаԥгоуп 600 рҟынӡа ҭҵаара. Уахыки-ҽнаки рыҩнуҵҟа ирыдыркылоит 30-ҩык инарзынаԥшуа ауаа.
Аминистр изеиҭарҳәеит акомпиутертә томограф алашара дырцәаргьы, иаԥырхагамкәа еиԥымҟьо аус зуа ахархәага ишаҿаку.
Ҭамаз Ҵахнаьиа амедицинатә усҳәарҭа хәшәылеи зыда ихәарҭам егьырҭ ахархәагақәеи рыла ишеиқәыршәоу гәеиҭеит. Агоспиталь анапхгара аинформациала, апациентцәа рыхәышәтәразы ахархәара зҭатәу ахәшәқәа зегь рыла еиқәшәоуп.
Уажәазы ахәышәтәырҭа аинфекциатә ҟәшаҿы ишьҭоуп 32-ҩык. Урҭ ихьанҭақәоу ҳәа иԥхьаӡоуп.
Ахәышәтәырҭа еиқәыршәоуп аҵәыҵәри еиԥҟьарада аиурала. Убри аан еснагь иаҭаххозар ҳәа ихианы иҟоуп 50 баллон.
Аҳақьымцәа ицны Ҭамаз Ҵахнакьиа "азона иаҵәа" ахь днеит. Имҩаԥырго ахәышәтәреи аиҿкаареи бзиоуп ҳәа азишьеит. Ара аҳақьымцәа ашәарҭадаратә техника иқәныҟәоит, иахәҭоу арыцқьара мҩаԥыргоит.
Гәдоуҭатәи аковид госпиталь апациентцәа рыкрыфара-рыкрыжәразы уадаҩра иҭагылам. Ахәыҟаҵарҭа иахәҭоу зегь рыла еиҿкаауп. Ачымазцәа мышкахьы хынтә акрырҿарҵоит ҳәа аҳәоит апресс-центр адырраҭараҿы.
Ҭамаз Ҵахнакьиа агоспиталь амедицинатә усзуҩцәа зегьы ҭабуп ҳәа реиҳәеит есыҽнытәи рџьабаазы, акоронавирустә пандемиа аамҭазы еиҳагьы акраҵанакуа ианыҟоу.
Иара убас шәаԥхьар ҟалоит:
Воуԥҳа Аҟәа аепидемиологиатә ҭагылазаашьазы: ауаа аԥҟарақәа рықәныҟәара ишаҟәыҵыз убоит
АҞӘА, ажьырныҳәа 22 – Sputnik. НАТО Урыстәыла Аԥсни Аахыҵ Уаԥстәылеи разхаҵара мап ацәнакырц ишаанаԥхьац иаанаԥхьоит иҳәеит НАТО аҳәынҭмаӡаныҟәгаҩ Иенс Столтенберг Бриуссель Қырҭтәыла ахада Саломе Зурабишвили дылԥылаанӡа имҩаԥигоз апресс-конференциаҿы. Абри атәы аанацҳауеит РИА Новости.
"Ҳара Урыстәыла Аԥсни Аахыҵ Уаԥстәылеи ррегионқәа разхаҵара мап ацәнакырц ишааҳаԥхьац иааҳаԥхьоит", - иҳәеит иара.
Столтенберг иара убас иациҵеит Урыстәыла "Қырҭтәыла аҵакыра акзаара ҳасаб азнауларц, жәларбжьаратә азин пату ақәнаҵаларц".
Уаанӡа адырра ҟарҵахьан Қырҭтәыла ахада Саломе Зурабишвили ажьырныҳәа 22 рзы Бриуссель иҟоу НАТО аштаб-квартира дшаҭаауа, иара убас НАТО-Қырҭтәыла еицырзеиԥшу акомиссиа аилатәара дшалахәхо.
Урыстәыла Аԥсни Аахыҵ Уаԥстәыла рхьыԥшымра азханаҵеит нанҳәа 26 2008 шықәсазы. Урыстәыла аиҳабыра изныкымкәа ирҳәахьан арҭ аҩтәылак рхьыԥшымра азхаҵара аиҭахәаԥшра ргәы ишҭам, уи аӡбамҭа иахьатәи аамҭа ишақәшәо. Қарҭ акәзар, урҭ рхьыԥшымра азханаҵарц агәы иҭам.
Нанҳәа 8 ауха 2008 шықәса рзы ақырҭуа ар "Градқәа", атанкқәа, авиациа рыла ихысуа аахыҵ Уаԥстәыла иажәлеит, аҳҭнықалақь Цхинвал абжа еилаԥырыххааит. Урыстәыла ауаԥс жәлар аӡәреи-аԥсреи ирцәыхьчо, ақырҭуа ир ирҿагылеит. Хәымш ицоз аибашьра ашьҭахь Аахыҵ Уаԥстәыла ахы иақәиҭтәын.
Ауаҩы изинқәа рзы Европатәи аӡбарҭа иацы ҵаҵӷәык аҵам ҳәа иаԥхьаӡеит 2008 шықәса нанҳәамзазтәи ахҭысқәа рзы Қырҭтәыла Урыстәыла иаднаҵо ахара.
Иара убас шәаԥхьар ҟалоит:
Қырҭтәыла НАТО алианс ишалалаша атәы иалацәажәеит
НАТО амаӡаныҟәгаҩ хада: алианс Амшынеиқәаҿ аҟазаара еизҳауеит
НАТО ааԥхьара ҟанаҵеит Урыстәыла Аԥсни Аахыҵ Уаԥстәылеи разхаҵара иацәхьаҵырц
Аԥсны Адәныҟатәи аусқәа рминистрра: НАТО Аахыҵ Кавказ аҭынчра иаԥырхагоуп
АҞӘА, ажьырныҳәа 22 – Sputnik. Иҳаҩсыз уахыки-ҽнаки рыла COVID-19 рылоу ирыламу аилкааразы 451-ҩык атестқәа рзыҟаҵан, урҭ рахьтә 112-ҩык акоронавирус рцәа ишалаз аадырԥшит ҳәа аанацҳауеит Ауааԥсыра COVID-19 рацәыхьчаразы аоперативтә штаб.
COVID-19 зцәа иалаз пациентк иԥсҭазаара иалҵит Гәдоуҭатәи ахәышәтәырҭаҟны ажьырныҳәа 20 рзы. !953 шықәсазы ииз апациент ахәышәтәырҭа дҭашәеит ажьырныҳәа 9 рзы, иара иахәҭаз ахәышәтәра дшахысуазгьы, ажьырныҳәа 20 рзы иԥсҭазаара далҵит. Изышьақәыргылан адиагноз "акоронавирустә инфекциа ҿыц", зыҽзыруадаҩыз ачымазара хада - "ҩганктәи аполисегментартә гәыҵәкра".
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 134-ҩык, рҭагылазаашьа бааԥсуп 35-ҩык, ибжьаратәуп - 48-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 37-ҩык апациентцәа, Очамчыра ирхәышәтәуеит 20-ҩык, Тҟәарчалтәи ахәышәтәырҭаҿы - 15-ҩык, Гагратәи ахәышәтәырҭаҿы - 20-ҩык, Аҟәатәи амобилтә госпиталь аҟны ишьҭоуп акоронавирус зыдбалоу 61-ы пациент.
Аепидемиа иалагеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 11096-ҩык ыҟоуп, ргәы бзиахеит 8943-ҩык, рыԥсҭазаара иалҵит 157-ҩык.